
UA  de  re  dissererem  diCi  dubius  haesi,  quidquid  ad  medici- 


cinam  pertinet  maximis  premi  difficultatibus  ratus.  De  morbis  spe- 

ciatim  sermonem  habere  tironis  non  est ,  quippe  qui  experienti^ 
propria  destitutus,  alieno  uti  ratiocinio  et  in  verba  jurare  magistri 

tenetur.  Praterek,  ut  dixit  divus  senex  ,  in  rebus  medicis  experientia 

* 

saepe  fallax ;  nam  suus  cuique  modus  est  videndi.  Quae  unus  videre 
se  credit,  ab  alio  non  videntur:  remediis  sanationem  hic,  quam 
ille  solis  adscribit  viribus  naturae.  Gastro-enteritider  aegrotum 
laborare  dicet  unus;  alter  febre  catarrhali  gastrica  j  tertius  ali- 

quid  typhosi  adjunget.  Sanguisugis  primus,  vomitorio  secundus 
aggredietur  morbum,  et  vires  sustinebit  tertius.  Uirde  tanta,  in 


r  f  tno 


re  tam  gravi,  opinionum  diversitas  ?  Errant  hi  vel  illi  :  sed  in- 
tere&  hae  dissentiones  non  raro  in  aegrorum  vertuntur  damnum  , 

et  experientia  saepe  per  saecula  erroris  tenebris  obducta  progreditur 
antequam  ad  veritatem  perveniat. Omnium  tamen  haec  interest,  nam 
salus  familiarum  reique  publicae  partim  in  medicina  estposita.  At  dif¬ 
ficile  est  insiias  ex  animo  evellere  opiniones,  altas  si  jam  egerint  ra¬ 
dices,  et  praejudicia  morbis  varias  praebent  formas.  En  fort6  tot 
malorum  fontem !......  Itaque  medicorum  est  nova  quae  pro- 

ponuntur,  sincero  animo,  accuratae  submittere  probationi,  non 
abjicere  inexaminata,  vel  imperfecte  expensa.  Mihi  ver6,  praeju¬ 
diciorum  experti ,  veritatem  amplecti  ,  undecunque  veniat,  est 
animus.  Quid  ad  me  Brown ,  vel  Broussais?  Non  auctorem  se¬ 
quor  ,  sed  veritates  ab  illo  detectas.  Et  non  possum  non  am¬ 
plecti  illam  doctrinam  quae  maxime  cum  natura  congruere  mihi 
videtur,  cujus  principia  simplicia,  ut  ipsa  natura,  verae  inni- 
tuntur  physiologiae ,  quam  ratio ,  facta  ,  et  mortis  confirmare  vi¬ 
dentur  exuviae.  Haec  sane  mentem,  invitam  quidem,  ad  se  ra- 
piunt.  Cogitamus  non  ut  volumus,  sed  ut  ratio  et  factorum  co¬ 
git  evidentia.  Non  ide6  me  in  culpa  esse  arbitror,  quod  non 

consentiam  cum  quorumdam  opinionibus  quas  sequi  non  dubi- 
tarem  si  probabiliores  mihi  essent  demonstratae. 

Hanc  digressionem  necessariam  judicavi,  ut  cogitandi  meam  ra- 

•  •  1  •*  -i*>  i  -  -  •  .  .  -  "J  O  4  .  ,'j*  l  ..  I  \  .i  i  i  t  II  i  <  ?  .  :  '  ■  ■  .  ; 

tionem  cognoscant ,  qui  vitio  mihi  vertere  voluerunt  me  partes 
doctrinae  celeberrimi  Broussais  circa  quaedam  capita  suscepisse. 

Materiei  quam  mihi  tractandam  proposui  haud  sufficere  vires 
persensi.  Lectu  digna  nec  ab  aetate ,  nec  a  studiis  exiguis  et 
nimium  brevibus  sunt  expectanda.  Neque  ut  legerer  haec  scripsi, 
verfim  ut  legibus  obtemperarem  academicis.  Quod  si  quid  boni 
in  hac  dissertatione  inveniatur,  non  mihi,  sed  professoribus  et 
auctoribus  quos  audivi  et  legi,  et  praesertim  celeberrimo  Brous- 
sais  ,  quem  ducem  in  hac  re  habui,  laus  est  tribuenda. 

DISSERTATIO 

PHYSIOLOGICA  INAUGURALIS , 


Ista  quidem ,  etsi  medicum  non  faciunt ,  medicince 
tamen  aptiorem  reddunt . 

Celsus. 

Animalia  inter  et  res  extra  illa  positas,  existunt  rationes  seu. 
consensus  occulti ,  inexplicabiles  ,  attamen  continuo  et  ubicunque 
vita  manifestatur ,  observabiles.  Consensus  illi  conditionem  ponunt  a 
vita  inseparabilem,  atque  observantur  inter  animalia  et  corpora  externa 
quae  in  vitae  conservationem  aut  in  illius  destructionem  nituntur.  Porro 
cuique  animantium  speciei  sua  res  est  cum  serie  propria  corporum  ex¬ 
ternorum  ,  minus  cum  aliis  speciebus  congruentium.  Differentiae  in 
relationibus  cum  corporibus  externis  animadvertendae ,  ab  ipsa  struc¬ 
turae  animalium  dissimilitudine  proveniunt. 

Causae  horum  consensuum  sunt  organorum  in  stimulos  naturales 
actio  necessaria  ( besoins  des  oi'gaties)$  iliorumque  finis,  hujus  ac¬ 
tionis  satisfactio.  Itaque,  ut  organorum  appetentiis  satisfiat,  agat 
animal  in  corpora  externa  necesse  est  j  actusque  exinde  producti  ad 
instinctum  pertinere  dicuntur. 

Quum  cuique  animantium  speciei  structuram  natura  dedit  diver¬ 
sam  ,  actusque  instinctivi  varient  pro  varia  organorum  compositione , 
sequitur  suum  cuique  speciei  instinctum  esse  proprium. 

Licet  a  proposito  alienum  Toret  de  animantium  motibus  instinc- 
ti vis  speciatim  disserere,  saepe  ad  illorum  historiam  recurrere  coge¬ 
mur  ,  ut  exinde  humani  instinctus  phaenomena  melius  indagemus ; 
facultas  nempe  Thaec  in  homine  obscurissima  deprehenditur  ob  majo¬ 
rem  in  illo  intellectus  evolutionem,  viscerum  suggestiones  saepissime 
deprimentis  aut  adulterantis*  De  gnibus  in  decursu  hujus  disserta¬ 
tionis  latiorem  sermonem  inferre  continget. 

De  Instinctus  Phaenomenis. 

Possunt  omnia  instinctus  phaenomena  ad  duas  reduci  (Jlasses  :  prior 
complectitur  quae  ad  individui  incolumitatem  spectant  j  in  alterA 
poni  debent  quae  speciei  conservationi  prospiciunt.  Ad  primam  seriem 
•pertinent  actus  a  respirandi  necessitate,  omnium  maxime  urgente  , 
orti.  Sensationes  internae  in  bronchiorum  membrana  mucosa  perceptae 

i  .  .  * 

continuo  centrum  .relationis  sollicitant,  ut  actus  illos  moveat  qui  tho¬ 
racem  dilatent,  novoque  aeri  in  pulmonibus  praebeant  aditum.  Non 
potest  diu  cerebrum  huic  impulsioni  resistere,  et,  invita  quidem 
mente  ,  musculi  inspiratorii  mox  instinctus  imperio  obediunt. 

Hisce  affines  sunt  actus  qui  ex  nutri tionis  oriuntur  necessitate  : 
‘fames  enim  et  sitis  sensationes  sunt  internae  ,  instinctivae ,  in  ven¬ 
triculi  membrana  mucosa  perceptae.  Eodem  modo  ac  sensationes  res¬ 
pirationis  in  eerebrum  agunt ;  verum  in  hoc  casu,  instinctui  diutius 
voluntas  obsistere  valet  quam  in  actu  respirationis.  Attamen  si  fa¬ 
mes  brevi  non  sedetur  ,  suggestiones  instinctivae  tantam  acquirunt 
dntensitatem ,  ut  tandem  saepissime  mentis' resistentiam  frangant.,  .ac¬ 
tusque  omnes  antea  voluntati  subditi.,  nunc  penes  instinctum  sint. 


Idem  dicendum  de  adtibus -quibus  abum  exonaramus  ,  lotiumque 
emittimus.  Non  repetam. 

Ad  phaenomena  instinctiva  individui  conservationem  spectantia 
quaque  referendi  motus  omnes  a  causis  organismo  nostro  adver¬ 
santibus  producti.  Eminente  periculo,  inviti  impellimur  ad  causam 
periculi  avertendam.  Si  omnidmpetu  in  illam  irruimus, -motus  ade<N 
violenti  producuntur  ut  in  iram  extendantur  ;  sin  autem ,  vires  pro¬ 
pulsandae  causae  infensae  haud  sufficiant  ,  in  fuga  salutem  quaerere 
jubet  metus.  Atqui  in  his  casibus  voluntas  etiam  instinctu  subigitur, 
auntque  iterum  sensationes  internae  quae  actus  illos  a  cerebro  petunt. 

Instinctus  phaenomena  speciei  conservationi  prospicientia  sunt  mo¬ 
tus  omnes  qui  sexus  conjungunt  organorum  genitalium  appetentiis 
«atisficiendi  causa,  ut  feminae  petitio  ,  coitus;  quae  actiones  utrique 
sexui  sunt  communes.  Praeterea  vero  femina  ,  cui  natura  maximam 
speciei  conservationis  partem  concredidit ,  infantem  alendi ,  illumque 
adversus  externas  injurias  tuendi  instinctivam  necessitatem  persentit. 
IMon  secus  ac  praecedeiltes  ,  actus  hi  nascuntur  e  sensationibus  in¬ 
stincti  vis  ,  in  visceribus  perceptis.  Voluntas  quidem  hisce  impulsio¬ 
nibus  obstare,  atque  actiones  quas  a  centro  volitionis  exposcunt  mo¬ 
rari  ,  vel  et  prorsus  praepedire  valet ;  sed  non  raro  animadvertitur 
reportatam  de  natura  victoriam  valetudinis  detrimento  stare  illi, 
jqui  tanta  animi  pollet  fortitudine  ut  sensuum  frangat  appetitus.  Noti 
«st  quod  ex  iliis  deducere  velim  cupiditatibus  esse  obsequendum.  Talra 
-placita  omnem  sane  moralis  philosophiae  doctrinam  everterent,  et 
-sublata  denique  ipsa  virtutis  idea ,  humanam  consociationem  infra 
brutorum  genus  deprimerent.  Id  tantum  dictum  volo  saepe  non  impune 
instinctus  sollicitationibus -obstari ,  optimamque  morum  conditionem 

in  eo  consistere,  ut  salus  publica  quam  minime  felicitati  individuae 
adversetur.  Sed  haec  aliena.  Ad  nostra  revertamur. 

Instinctivi  actus  ut  plurimum  praesentia  rerum  appetentiis  satis¬ 
faciendo  destinatarum  evolvuntur.  Absentibus  tamen  illis,  sensationes 
instinctivae  quoque  nasci  possunt,  quia  organa  nostra  haud  minus 
stimulorum  naturalium  necessitatem  persentiunt.  Infans  vix  natus 
famem  experiri  potest ,  quin  alimenti ,  quo  sedaretur ,  habeat  notio¬ 
nem.  Si  sibi  solus  sit  relictus,  neque  ullus  opiferam  ei  porrigat  dex¬ 
tram  ,  miser  infans  primo  sensum  in  stomacho  ingratum  ,  qui  famem, 
constituit ,  experietur  ;  deinde  per  omnes  doloris  gradus  ad  mortem 
usque  inedia  perducetur.  Quod  si  mater  ,  ut  vitam  infanti  daret , 
suam  amiserit,  atque  huic  nulla  cum  re,  nisi  cum  parentis  cadavere 
sit  commercium  ,  mirabili  instinctu  impelletur  ad  gelida  matris 
ubera  quae  vitae  ipsi  fontes  esse  debebant;  teneris  premet  illa  ma¬ 
nibus  donec,  mula  jacente  natura  ,  tandem  in  ipso  gremio  quo 
vitam  recepit,  mortuus  incumbat. 

Ad  hunc  ordinem  phaenomenorum  instinctivorum  quoque  referri 
merentur  anxietates  ac  agitationes  non  voluntariae  juvenum  pube¬ 
rum  ,  praecipue  sexus  sequioids  ,  procul  ab  hominum  societate  edu¬ 
catorum;  quarum  sensationum,  motuumque  causam  ac  finem  igno¬ 
rant.  Phaenomena  haec  evolutis  repente  generationis  organis  adscrihi 
certe  debent.  Naturae  sunt,  ut  ita  dicam,  interpretes,  qui  hominem 
praemonent  se  ex  pueritia  exiisse  ,  virumque  esse  factum.  Vitae  est 
stadium  quo  physica  et  moralis  constitutio  maxime  mutatur.  Moes- 
titia  ,  animi  dejectio  occupant  juvenes  puberes  factos;  quid  deside¬ 
rent  nesciunt  ipsi;  in  iracundiam  magis  inclinant;  tantum  denique 
illorum  indoles  mutatur,  quantum  forma  corporis  exterior.  Ratio- 

nes  adeo  stabiles  inter  mutationes  physicas  nostrorum  organorum 
et  animi  adfectiones  ,  nonne  probant  has  ab  illis  pendere  ? 

Fetus  utero  materno  inclusi  locomotiones  aliam  non  habent  ori¬ 
ginem  quam  impulsus  instinctivos ,  li.  e.  viscerum  impressiones,  quae, 
cerebrum  incitantes,  hujus  reactionem  in  apparatum  locomotorium 
reflectunt.  Sensationibus  internis  unice  deberi  fetus  locomotiones  mi¬ 
rum  non  videbitur  perpendenti  nullam  fetui  etiamnum  existere 
cum  rebus  externis  relationem ,  neque  igitur  exinde  ullam  ad  eum 
sensationem  posse  adduci.  Fetus  ergo  vit&  solummodo  vegetaliva  , 
sive  organica,  ut  dixit  Bichat ,  vivit,  vita  animali  nondum  in  ac¬ 
tum  ducta.  Tum  tantum  aget  haec,  quum  sensus  externi  a  rebus 
externis  fuerint  excitati. 

Motus  illi  fetus  verisimiliter ,  ut  plurimum,  excitantur  statu 'orga¬ 
norum  abnormi ,  sive  dolore  organico  ,  si  fas  est  hoc  verbo  uti  ad 
indicandum  phaenomenon  cujus  forsitan  fetus  non  est  conscius. 
Dolor  hic  organicus  plerumque  ,  nisi  semper  ,  matri  est  adscriben- 
dus,  cujus  omnes  actiones  et  animi  pathemata  refluunt  in  valetu^ 
dinem  infantis  quem  utero  gerit,  et  qui  tunc  tanquam  organon  spe¬ 
ciale  ipsius  ejus  constitutioni  succretum  haberi  potest.  Verum  a  nor¬ 
mali  viscerum  conditione  etiam  locomotiones  fetus  indeterminatas  , 
gestationis  tempore  observandas ,  produci ,  ex  analogia  saltem  conji¬ 
cere  licet,  cum  organorum  harmonia  quae  optimam  constituit  vale¬ 
tudinem,  juniora  animantia  et  pueros  ad  ludendum,  ad  cursitan¬ 
dum  ,  et  generatim  ad  omnes  musculorum  exercitationes  invitet. 

Exislit  phaenomenorum  ordo  ad  instinctum  pertinentium ,  ani¬ 
malibus  quibusdam  propriorum,  quae  adeo  miranda  videntur,  ut 
non  incongrunm  duxerim  de  illis  hic  quoque  verba  facere.  Sunt 


(  12  ) 

nempe  determinationes  imdtte  quibus  animal,  vi  non  cohibend&  im¬ 
pulsum  ,  hosti  devorandum  se  sponte  tradere  cogitur.  Ita  curruca , 
cum  anguem  prope  rubum  cui  insidet,  humi  repentem,  ore  hiante, 
oeulisque  sibi  infixis,  viderit,  viva  in  gurgite  illo  vivo  se  praeci¬ 
pitat1 2 3,  fligere  frustra  enixa  (i). 

Cei.  Broussais  relationem  dedit'  singularem  prandii  immanis  Ihdo- 
rurm  serpentis  ,  Boa  dicti  (2).  Vescebatur  capris.  Quum  animal  esu¬ 
rire  custodes  autumarent ,  capram  coram  adducebant;  Serpens^  illici 
annulos  evolvens  ,  oculosque  in  capram  defigens,  ingens  diducit'  os; 
Capra1  terrore  perculsa  ,  deflexo  capite  in  voraginem  illam  horren¬ 
dam  suapse  viva  ruit.  Anguis  arcte;  annulis  eam  involvit ,  salivario 
lentore  humectat ,  ossibusque  diffractis  tandem  tetam  deglutit; 

En  sane  mirabilia  ;  At  instinctus  individuorum  incolumitati  non 
solum- ,  verum  etiam  specierum  conservationi  providet.  Animalibus 
quibus  organorum  apparatus  ad  praedam  quaerendam  necessarius  deest, 
praeda-  ultro  se  offerat  necesse  est:  Confirmant  illa  cL  Broussais 
sententiam  :  «  Le  but  de  la  destruction  est  dans  la  nature  aussi-bien 
que  celiii  db  la  formation  (3)  ».  Et  sic  quidem  a  divin&  quae  creatis 
prospicit  omnibus  providentia  comparatum  videtur,  ut  vita  unius 
interitu  constet  alterius. 


(r)  Darwin  actibus  illis,  aliaia.  tribuit  causatu.  Avis,  secandum  hunc? 
auctorem,  est  femina  qu®  pullos  contra  anguis  aggressus:  defendit*  (Zoth- 
nornie ,  tradux  le  par  M.  le  professear  Kluyskens  ,  vaL  1^  sed,  XV 1  ,  fk.  a 86.) 

(2)  Annales  de  la  Med.  Phys.  ,  Traiti  de  Phys. ,  p ,  i3o. 

(3) ,  TraiU  de  Phys. ,  p.  i3i. 

Inter  actus  sensationibus  internis  suggestos  et  qui  vinculum  inter¬ 
medium  quasi  formant  inter  instinctum  proprie  dictum  et  animi 
pathemata  ,  recensenda  est  commiseratio  ,  sensus  a  natura  insi¬ 
tus  ,  quo  unusquisque  alterius  dolore  commovetur.  Animum  cum 
patientis  animo  quasi  confundimus ,  mala  sua  allevare  cupientes 
non  ex  mentis  consilio  meditato  ,  verentes  ne  sorte  forsan  simili 
afficiamur,  sed  impulsu  invito  ex  organis  nostris  internis  profecto, 
uno  verbo,  ex  vero  instinctu.  Haec  sensatio  appetitus  rerum  physice 
necessariarum  quodammodo  compescere  valet.  Commiserationem  in¬ 
tellectus  exercitio  temperari  posse  et  revera  temperari,  sicut  omnes 
animi  adfectiones,  non  ignoramus  ;  facta  autem  non  minus  confirmant 
originem  illius  in  instinctu  esse  quaerendam.  Sylvicola  quamquam 
esuriens  cibum  seni  aegrae  infirm aeque  valetudinis,  neque  infanti  im¬ 
becilli  eripiet,  si  supersit  ratio  alia  qua  sibi  consulat. 

Luculenta  hujus  habemus  in  animantibus  exempla.  Quotidie  mi¬ 
ramur  equi  prudentiam  ne  conculcet  corpus  vivum.  Abhorret  ani¬ 
mal  transire  juxta  cadaver  animalis  suae  speciei ;  et  existunt  quidem 
quae  similium  cadavera  sepelii^e  dicuntur. 

Vulgatissime  nota  est  sublimis  pietas  illius  matris  Florentinae ,  quae 
furibunda  ante  leonem  se  prostravit  abeuntem  cum  infante  suo,  ho¬ 
micidis  jam  dentibus  inhaerente;  et  praedae  a  leone  cessio  non  minus 
sublimis  ,  qui  infantem  matri  salvum  reddidit  ,  quasi  precibus 
esset  flexus.  Nonne  commiserationis  instinctus  in  leone  nutritionis 
instinctum  vicit?  Quoad  devotionem  matris,  actus  non  erat  mere 
instinctivus  ;  partim  quidem  ad  instinctum  pertinet  pietas ,  sed  men¬ 
tis  exercitio  in  praestautissima  illa  matre  ,  adeo  haec  animi  adfectio 

erat  elata  ,  ut  sui  ipsius  conservationi  salutem  anteferret  infantis.  In- 

fra  videbimus  quantum  suggestiones  instinctivae  intellectus  actione 
obscurentur ,  confirmentur ,  aut  adulterentur. 

Instinctus  phaenomenis  recensendis  diutius  commorari  possem.  Multa 
me  praeteriisse  sentio.  De  conatibus  matris  in  expellendo  fetu ,  de 
vomendi  nisu  si  forte  quaedam  corpora  heterogenea  in  pharyngem, 
laryngem  ve  dilabantur,  etc.,  etc. ,  mentionem  factam  non  esse  non  me 
fugit.  Omnes  illi  actus  eamdem  agnoscunt  causam,  sensationes  nempe 
internas  ex  viscerum  necessitatibus  perceptas.  At  his  insistere  disser¬ 
tationis  inauguralis  vetant  fines. 

De  Instinctus  Sede . 

Philosophi  aeque  ac  physiologi  indagandis  instinctus  phaenomenis 
incubuere ,  modoque  vario  illa  explicavere.  In  universum  vero  ani¬ 
madvertendum  philosophos  in  explicationibus  suis  metaphysicis ,  mo¬ 
dificationes  organorum  sensibiles  quae  actus  instinciivos  comitari  so¬ 
lent  parum  vel  nihil  respexisse,  id  est,  illius  facultatis  doctrinam  ad 
physiologiae  studium  non  retulisse,  licet  sub  hoc  respectu  hujus  co¬ 
gnitio  omnium  maxime  intersit. 

A  consuetudine  earumdem  actionum  a  pueritia  inde  repetitarum 
deducendum  esse  instinctum,  dixit  sum.  Condillac  (i),  qua  consuetudine, 
cum  firmiter  convaluit,  motus  actionesque  citra  mentis  reputationem 


(i)  Traite  des  Animaux ,  p.  55i  :  «  L’instinct  n’est  rien  ou  c’ est  un  com- 

roencemeut  de  conuaissance  ».  Et  porro ,  p.  555  :  «  Le  moi  d’habitude 

suffit  donc  aux  besoins  qui  sont  absolument  ne'cessaires  a  la  conserva- 

tion  de  ranimal;  or ,  1’instiuct  a’est  qae  cette  habitude  privde  de  r^- 
flexion  », 


exsequimur.  In  eo  vir  summus  erravit  quod  omnes  sensationes  sensibus 
adscripsit  externis,  nulla  habita  ratione  sensus  interni  ,  quem  exis- 
tere  ,  et  ex  quo  multas  procedere  sensationes  ab  externis  prorsus  dif¬ 
ferentes  docuit  physiologia. 

Cei.  Kant  (t)  binas  in  homine  agnoscit  animi  inclinationes  opposi¬ 
tas  ,  sibique  invicem  repugnantes.  Una  ad  satisfaciendum  sensuum 
proclivitatibus  continuo  vergit ;  altera  vox  est  conscientiae.  Haec  si  iu 
sermonem  physiologicum  traducamus  ,  significant  ab  una  parte  in¬ 
stinctum  ,  ab  altera  intellectum  qui  prioris  suggestiones  saepe  inhibet. 
In  illo  intellectus  de  instinctu  triumpho  sita  virtus.  Haec  sane  summi 
Kantii  doctrina  cum  vera  consentit  physiologia  ;  sed  de  metapbysica 
instinctus  parte  disputandi  liic  non  est  locus  ,  neque  mihi  vires. 
Itaque  breviter  illam  perstringamus,  ut  parti  physiologicae,  soli  in 
medicina  utili,  spatium  majus  tribuere  possimus. 

Cabanis  illustrissimus  physiologiis  primus  impressiones  externas  ab 
internis  accurati  distinxit  ,  hisque  adseivit  omnia  quae  ad  instinctum 
pertinere  dicuntur;  oppositis  illis  quae  ex  mentis  consilio  peraguntur. 
Instinctivas  suggestiones  intime  connecti  cum  organorum  fabrica  de¬ 
monstravit  ,  siquidem  constanter  nascantur  et  confirmentur  in  ra¬ 
tione  evolutionis  viscerum  ex  quibus  procedunt  phaenomena  instinc- 
tiva  (2).  Sensationes  illae  internae  ,  in  origine  suil  ,  plane  sunt  di¬ 
versae  a  sensationibus  ope  sensuum  externorum  perceptis  ;  deinde 
ver6  se  invicem  temperant ,  ita  ut  mentis  actione  adulterentur  in- 
stinctivae  determinationes  ,  et  vice  versa  (3). 

i  ' 

(1)  Philosophie  de  Kant ,  par  Ch.  Villers,  art.  xvl ,  p.  38g, 

(2)  Cabanis,  Rapports  du  Physique  et  du  Moral  de  Vhotnme ;  a.e  m em . ,  § y„ 

(3)  Gabauis,  ibidem,  io.e  indui. ,  p.  3^8  :  «  II  ne  pent  plus  rester  le 

Centris  nervosis  cerebro  inferioribus,  secundum  auctorem  ,  instinc¬ 
tus  reguntur  impulsiones.  Praeter  lianc  sententiam  doctrina  illus» 
Cabanis  ad  opinionem  celeb.  Broussais ,  infra  exponendam  ,  proxime 
videtur  accedere. 

Disserit  cl.  vir  Darwin  (i)  de  insectorum  praecipue  et  animantium 
brutorum  instinctu,  cujus  maximam  partem  non  caeco  fieri  impetu, 
sed  intellectus  excercitio  adscribendam  censet.  Sic  hirundinum  mi¬ 
gratio ,  et  avium  nidi  constructio,  ipsaque  apum  singularis  in  favis 
condendis  industria,  verisimiliter  non  sunt  nisi  acquisitae  notiones, 
fructus  mentis  meditationis  ,  a  patribus  progeniei  traditi ,  ut  omues_ 
humanae  cognitiones.  Nec  ratiocinio  nec  experientia  comprobantur 
illae  bypotheses;  nam  si  revera  opera  ista  mentis  meditatione  essent 
directa,  eo  perfectiora  evaderent  quo  ipsa  ratio  magis  excoleretur; 
quod  observare  est  in  omnibus  hominum  operibus  :  perfectibilitas 
nempe  a  ratiocinandi  vi  separari  nequit.  E  contra  vero  avis  qualis¬ 
cunque  eodem  ipsissimo  modo  nunc  nidum  aedificat,  quo  ab  omni 
aevo  majores  construxere.  Ut  quaedam  modificationes  adnotarentur 
leviores  in  ipsorum  operibus,  causae  petendae  essent  ab  aeris,  tempe- 


moindre  doute  sur  1’existence  d’un  sjsteme  de  penchans  et  de  determina¬ 
tions  forme's  par  des  impiessions  a  peu  pres  etraugeres  a  celles  de  1’univers  , 
ni  sur  les  caracteres  qui  distinguent  ces  determinations  et  ces  penchans  des 
\olontes  rdsultantes  de  jugemens  plus  ou  moins  nettement  smtis,  mais 
reellement  portes  par  le  moi ,  ni  meme  sur  les  circonstances  qui  nielent 
ou  combinent  presque  toujours,  et  confondent  quelquefois  ces  deux  genres 
de  determinations  ». 

(i)  Zoonomie ,  ou  Lois  de  la  Vie  organique ,  par  E.  Darwin,  traduit  de 
Tanglais,  par  M,  le  professeur  Rluyskens,  sect.  xvi ,  de  Vlnstinct , 

riei  solive  mutationibus  insensibilibus  quas  secum  trahunt  tacitae 
globi  temporumque  conversiones.  Praeterea  sola  insectorum  observatio 
Darwini  opinionem  evertit  :  Bombycem  ,  solis  vernalis  calore  ex  ovo 
exclusum,  nere  et  folliculum  sibi  condere  videmus,  modo  ipsissimo 
quo  parentes  fecere  ,  qui  ovum  certe  nil  edocere  potuerunt.  Et  sic 
quoque  ratiocinandum  de  ovis  gallinaceis  arte  excubitis.  Patet  ex 
illis  immutabili  organisationi  impressa  lege  animalia  ista  in  fabri¬ 
candis  suis  operibus  duci. 

Caeterum  Darwin  parce  de  hominis  actibus  instinctivis  locutus  est, 
neque  rem  tractat  sub  eo  respectu  quo  nos  illam  consideramus  , 
cum  partem  ejus  physiologicam  vix  attingat. 

Instinctus  dominium  usque  ad  functiones  sic  dictas  organicas  ex¬ 
tendit  doct.  Virey  (i)$  hancque  facultatem  in  vegetabilibus  ut  et 
in  animantibus  agnocens  duos  admittit  instinctus  gradus  :  priorem 
functionum  organicarum  ,  sive  mechanismi  organisationis  ;  alterum' 
impulsionum  spontanearum  quae  extrinsecus  patent  absque  intel¬ 
lectus  interventu.  Sed  liceat  quaerere  quid  analogiae  existat  inter 
functionem  organicam  ,  absorptionem  v.  c.  et  actus  externos  fame 
excitatos,  quos  ad  instinctum  pertinere  inter  omnes  convenit?  Nul¬ 
lam  ego  interstinguo.  Decetne  phaenomena  adeo  dissimilia  una  con¬ 
fundere  classe?  Instinctivi  actus  eodem  regantur  principio  ac  func¬ 
tiones  organicae  j  illi  tantum  sint  harum  extensio,  fieri  posse  non 
negamus ,  quamvis  firmis  destituta  argumentis  foret  hypothesis  ; 
verum  ista  phaenomena  characteribus  nimis  dissonis  sunt  notata,  ut 
ad  instinctum  referamus  omnia  quae  ad  vitam  pertinent  organicam. 


(2)  Dictionnaire  des  Sciences  medicales ,  tome  20,  article  Ins linet. 


f 

In  systemate  nervoso  gangliorum  ,  vitse  organicae  rectore  generali  , 
unicam  auctor  instinctus  collocat  sedem. 

Broussais  medecin®  physiologicae  conditori  celeberrimo  ,  exactiorem 
instinctus  debemus  notionem.  Illam  doctrinae  partem  pbysiologi® 
studio  adnexuit,  organorum  indicando  modificationes  actus  instinc- 
tivos  concomitantes,  ac  relationes  expendendo  quae  instinctum  inler 
et  animi  pathemata  intellectusque  facultates  intercedunt. 

Actus,  ait  (i)  ,  omnes  eo  vergunt,  ut  voluptatem  protrahamus  , 
doloremve  amoveamus.  Quod  si  phaenomenon  urgenti  appetentiae  sa¬ 
tisfaciendo  applicetur ,  actus  suppeditat  instinctivos.  Ex  impressio¬ 
nibus  in  visceribus  perceptis  ,  centrum  cerebrale  ,  invita  quidem 
mente,  actus  illos  extemplo  jubet  perfici ,  si  maximi  organi  oppetentia 
urgeat ;  sin  autem  minus  urget  ,  instinctum  differre  et  compescere 
valet  mens.  Internae  illas  sensationes  ex  organorum  appetentiis  ur¬ 
gentibus  ( besoins  des  organes )  et  ipsae  organorum  appetentiae  con¬ 
sequuntur  e.x  relationibus  quae  nos  cum  reliquis  natur®  corporibus 
vinciunt.  En  fundamenta  magni  illius  physiologi  doctrin®  circa  in¬ 
stinctum  ,  cujus  opiuionem  nos  ideo  secutos  esse  palam  profitemur  , 
quod  alibi  non  invenerimus  hujus  ordinis  ph®nomenornm  explica¬ 
tionem  lucidiorem  ,  magisque  cum  physiologia  consentientem  ,  neque 
ullam  aliam  doctrinam  felicius  medicinas  applicari  posse  arbitremur. 

Physiologos  qui  cerebrum  solum  facultatibus  instinctivis  pr®sidere 
contendunt,  argumentis  oppugnat  quibus  refragari  nemo  potest ,  quae¬ 
que  liic  repetere  superfluum  foret.  Porro,  secundum  auctorem,  non 
nervi  magni  sympathici ,  sed  cerebro-rachidei  internas  ad  cerebrum 


(i)  Traile  de  Phj  siologie ,  p.  1:0. 

conducunt  sensationes.  Dissentit  hoc  loco  Broussais  a  plerisque 
physiologorum  et  ab  omnibus  quorum  opiniones  supra  retulimus. 
Hi  nempe  systema  nervi  trisplanchnici  pro  solo  habent  moderatore 
omnium  motuum  organicorum  atque  sensationum  internarum. 
Utcunque  se  habet  haec  opinionum  dissentio,  functiones  nervi  tris¬ 
planchnici  ,  invitis  etiam  magnorum  physiologorum  experimentis  , 
nimis  adhuc  reputamus  ohscuras  ,  illiusque  relationes  cum  nervii 
cerebro-rachideis  nondum  sat  esse  cognitas,  ut  alterutri,  in  liac  lite, 
opinioni  adhaereamus  :  et  quamvis  dubium  quo  nervorum  systemate 
internae  conducantur  sensationes  ,  non  minus  persuasum  habemus  illas 
a  cerebro  percipi  in  imis  organis  et  praesertim  in  illorum  membrana 
mucosa  quae  tanquam  sensus  interni  organon  proprium  est  habenda. 

De  .Animi  pathematum  relationibus  cum 

instinctu. 

Sicut  actus  instinctivi  ,  animi  pathemata  dno  praecipua  habent  ele¬ 
menta  5  voluptatem  nempe  et  dolorem.  Delectamur  rebus  ex  quibus 
voluptatem  percipimus,  aut  nos  percepturos  judicamus ,  odimusque 
contra  causas  doloris.  In  duas  hinc  classes  omnia  animi  pathemata 
possunt  dispertiri  :  Quae  scilicet  e  voluptate  (  plaisir  )  oriuntur  ad 
unam  ,  quae  vero  e  dolore  ad  alteram  referenda  classem. 

Uti  instinctus  ,  animi  adfectiones  visceribus  adseribuntur ,  ibique 
sensibiles  producunt  effectus.  Eadem  nascuntur  causa  ,  rebus  scilicet 
externis  quae  ad  conservationem  nostram  intersunt ;  eodem  vergunt  , 
nempe  ut  corpora  externa  grata  appetamus,  vel  ingrata  vitaeque  in¬ 
fensa  fugiamus  aut  repellamus.  Mentis  actione  quoque  non  raro  subi¬ 
guntur  et  varie  adulterantur. 

Quum  igitur  pleraque  animi  patlieinata  eamdem  habeant  originem, 
eumdem  finem  ,  phaenomena  denique  simillima  secum  trahant  ,  ac 
ipse  instinctus,  sequitur  maximam  debere  existere  affinitatem  inter 
duos  illos  phaenomenorum  ordines  :  et  sic  revera  se  habet  res,  ut 
animi  pathemata  pro  instinctivis  phaenomenis  in  magis  elatis  ,  et 
multimodis  intellectus  exercitio  adulteratis  haberi  posse  videantur. 
Hoc  saltem  licet  de  plerisque  animi  adfectionibus  affirmare  ;  nam  dis¬ 
tinguenda  puto  animi  pathemata  naturalia  ,  id  est ,  quae  ab  ipsa  pen¬ 
dent  organorum  structura,  eique  natura  sunt  impressa  ,  ab  illis  quas 
e  statu  hominum  civili  sunt  consequula  ,  quaeque  probabiliter  non 
pateremur,  si  conditione  viveremus  primitiva  ac  naturali.  Atqui, 
qnum  animi  pathemata  cum  instinctu  esse  congenera  assero,  illa 
speciatim  significata  volo  quae  homini  sunt  naturalia  ,  ut  amor  , 
odium  ,  metus,  ira  ,  etc. 

Amor  sexuum  internis  organorum  genitalium  deberi  impulsionibus, 
omnibus  est  perspicuum,  quum  illorum  mutilatione  amor  in  perpe¬ 
tuum  sileat.  Verum  hoc  animi  pathema  totum  ad  instinctum  non 
pertinet;  partem  habet  moralem ,  qua  ab  instinctu  puro  distinguitur 
et  supra  illum  dignitate  et  nobilitate  extollitur.  Intellectu  in  impres¬ 
siones  ex  organis  genitalibus  cerebro  transmissas  reagente  ,  evolvitur 
amor;  confirmatur,  evehitur  cogitatione.  Instinctus  et  intelligentia 
cooperantur,  annuitque  voluntas  organorum  sollicitationi.  Ad  sum¬ 
mum  amor  tunc  perducitur  gradum ;  sublimis  dicitur  ,  si  maxima 
ejus  pai^s  intellectui  debeatur;  furoris  est  forma,  si  nimia  animi 
elatio  maxime  procedat  ex  genitalium  impulsionibus  instinctivis. 
Quandoque  etiam  mens  eis  obluctatur,  illasque  opprimit,  et  tum 
non  evolvitur  animi  adfectio ;  in  ipsis  suis  elementis  quasi  extingui- 

tur,  neque  observantur  phaenomena  quae  ordinario  illam  comitantur, 
attamen  in  utroque  casu  mutantur  genitalium  proprietates  vitales; 
erectione,  ut  ait  Broussais  ,  vitali  augetur  actio  textus  intima. 

Pietas  erga  natos  partxm  quoque  organorum  stimulationibus,  partim 
vero  mentis  innititur  actione.  Eminet  pars  instinctiva  primis  a  na¬ 
tivitate  mensibus,  quum  infans  maternis  maxime  indiget  praesidiis» 
Turgentia  tunc  ubera  et  organa  genitalia ,  quae  vim  vitalem  in  se 
omnem  quasi  derivant ,  cerebro  mittunt  stimulationes  quibus  mater 
ad  alendum  fovendum  que  infantem  impellitur.  Eo  magis  vox  instinc- 
liva  extenuatur,  quod  infans  aetate  grandescit,  matrisque  tutela  mi¬ 
nus  eget.  Decrescente  vero  parte  instinctiva  ,  crescit  pietatis  pars 
moralis ,  et  quiim  naturae  erga  natos  officia  absolvit  omnia  parens  , 
viro  ex  infante  facto ,  pietas  tota  fit  intellectualis.  Instinctiva  pars 
cum  ipsis  organorum  appetentiis  exstinguitur ;  et  si  matres  adeo  in¬ 
humanae  reperiantur,  ut  ipsis  erga  natos  eradatur  amor,  sunt  miserae 
quibus  mala  mens  tam  blandum  animi  pathema  non  valet  produ¬ 
cere  ,  et  nunquam  observatur  materni  amoris  exstinctio  antequam 
infans  ad  sibi  consulendum  sit  maturus. 

Neque  commiserationem  ,  quam  ad  instinctum  pertinere  supra  mo¬ 
nuimus  ,  huic  animi  adfectioni  alienam  putamus ,  praesertim  prima 
aetate ,  qua  infans  prae  imbecillitate  maxime  est  miserandus ;  consis- 
tentiam  vero  et  durationem  pietas  unice  intellectus  debet  exercitio. 

Iracundia  procedit  e  conatibus  ad  repellendam  causam  inimicam, 
vitae  incolumitati  minitantem.  Duplici  alitur  causa  ,  morali  scilicet 
et  physica.  Injuriae  recordatione  viscera  moventur ;  turbantur  illorum 
motus  intimi,  et  irritato  sympathice  cerebro  ,  mox  accenditur  ira. 
Alimento  tuuc  evolvitur  morali.  Vice  versa,  phlogistice  irritato  sto* 

macho,  excitatur  centrum  cerebrale  et  nascitur  illa  idearum  series 
quae  in  iracundiam  proniores  nos  reddunt.  Alimentum  irae  est  physicum. 
Frangitur  aliquando  mentis  imperio  ,  sed  et  saepe  mens  instinctui 
auxiliatur  ad  movendos  actus  quos  internae  suggestiones  a  cerebro  pe¬ 
tunt.  Idem  dicendum  de  metu  ,  aliisque  animi  pathematibus ,  quo- 
rum  singula  recensere  vetat  spatium.  Sat  est  indicasse  omnes  illos 
animi  motus  ex  sensationibus  oriri  internis,  cerebrum  excitantibus, 
vel  et  ipsis  a  cerebro  excitatis  ,  aliis  verbis  ,  duplicem  existere  ac¬ 
tionem  conspirantem  ,  viscerum  nempe  et  centri  cerebralis. 

Huc  usque  recensitae  animi  adfectiones  naturales  dici  possunt  quod 
verae  organorum  innitantur  urgenti  reactioni.  Alius  animi  motuum 
ordo  eodem  nomine  (passions')  insigniri  solet ,  quamvis  ut  priores  ex 
visceribus  ortum  haud  ducant.  Animi  sunt  pathemata  statu  civili 
acquisita,  ut  superbia  ,  bonorum  divitiarumque  cupiditas,  fanaticus 
furor,  etc.  lsthaec ,  si  animi  pathemata  audiri  possint,  fere  tota  ex 
intellectus  actione  procedunt;  potius  habenda  ut  mentis  modificationes 
speciales  ( des  manieres  (Petre  cie  notre  moi),  ut  singulares  animi 
inclinationes  quibus  judicia  nostra  huc  illucve  impelluntur.  Non  im¬ 
pediunt  haec  quominus  viscera  ab  hisce  intime  moveantur ,  modo  ta¬ 
men  minus  sensibili  quam  ab  animi  pathematibus  naturalibus;  et 
vice  versa ,  status  viscerum  pathologicus  illorum  evolutionem  juvare 
valet. 

De  Instinctus  Influxu  in  mentis  actiones , 

et  vice  versa . 

Res  est  confessa  instinctiva  phaenomena  eo  manifestiora  et  puriora 
observari  quo  obscuriores  deprehenduntur  animi  facultates.  Quo  igi- 

tur  animantia  structura  plantis  magis  accedant  ,  eo  instinctus  repe— 
rietur  simplicior.  Purus  liquidusque  animadvertitur  in  animantium 
infimis  ordinibus  et  maxime  in  cerebro  destitutis.  E  contra  vero  si 
organisationis  scalam  ascendimus,  eo  obscuriorem  fieri  et  magis  adul¬ 
teratum  naturae  observarunt  investigatores  quo  majus  volumen  ac¬ 
quirunt  cerebri  hemisphaeria. 

Animalibus  quae  cerebri  structura  quam  proximi  homini  accedunt, 
quidam  facultatum  intellectualium  gradus  non  est  denegandus.  Actus 
illorum  sunt  mixti,  quamvis  maxima  eorum  actuum  pars  ex  instinctu 
procedat.  Gradus  autem  intelligentiae  cujus  animal  est  capax  ,  semper 
observatur  in  ratione  evolutionis  nervorum  intra-cephalicorum ,  quod 
secundum  doct.  Gall  ex  forma  exteriori  et  magnitudine  animantium 
cranii  conjici  potest.  Et  illa  tantum  animalia  educari  et  deinde  ho¬ 
minum  utilitati  servire  possunt.  Memoria  et  judicandi  quaedam  vis, 
quas  multa  eorum  alto  possident  gradu ,  instinctus  suggestiones  saep& 
compescunt.  Exemplo  sit  canis  heri  custodiens  panem  ,  quo  tamen 
abstinebit ,  licet  esuriens.  Poenae  metus  illum  collibet ;  atqui  ut  poe¬ 
nam  timeat,  memoria  et  certo  judicii  gradu  praeditus  sit  oportet. 

Inter  animantia  sic  dicta  domestica  ,  canis  maxime  dotibus  elinet 
moralibus.  Fidelitas  ejus  et  domino  devotio  proverbio  increbruit.  Ad¬ 
versus  inimicos  illum  tuetur,  signoque  dato  in  illos  irruit  et  vitam 
suam  domini  posthabet  saluti.  Praeterea  ,  canis  in  dominum  amor  ad 
res  extenditur  inanimatas.  De  nocte  domui  ejus  et  bonis  invigilat,  nec 
blanditiis,  nec  cibi  illecebris  corrumpendus.  Depositam  pecuniam  sol¬ 
licite  custodit,  et  vitam  potius  quam  thesaurum  eripies.  Institutorum 
praeceptorum  que  etiam  est  capax,  et  miranda  ingenii  consiliique  dat 
specimina.  Parisiis  visum  fuisse  canem  pictis  foliis,  aliisque  lusionis 

fons  Indentem  refert  cl.  Broussais  (i).  Haec  afo  evolutis  nervis  intra- 
cephalicis  ( Gall )  intelligentiam  regentibus  pendere,  dubium  non  po¬ 
test  haberi  ;  quum  observatione  constet  tales  edoceri  artes  non  posse 
animantia  quibus  cerebri  non  evolvuntur  hemisphaeria. 

Non  solum  vero  in  canibus  ,  sed  et  in  equo  et  elephante  similia 
observantur  j  quorum  ingenium  adeo  excoli  valet ,  ut  facta  edant 
quae  naturae  illorum  vires  superare  videntur.  Qui  equitis  Franconi 
exercitationibus  interfuere  judicare  possunt  quantum  consilio  soler— 
tiaque  polleat  equus. 

Aves  verba  proferre,  variosque  canere  modos  edoctae,  etiam  probant 
se  intelligentia  ,  qualiscunque  sit,  non  esse  destitutas.  Et  ipsum  leo¬ 
nem,  cujus  natura  tam  ferox,  institutionis  capacem  esse  nundina¬ 
rum  vidimus  tempore.  Adeo  regi  aptum  se  praebebat ,  ut  custos  ca¬ 
veam  ingressus ,  postquam  in  omnes  facies  leonem  traxerat  docilem  ,, 
caput  deducto  rictui  immiserit,  et  clamores  in  gutture  nil  renuentis, 
leonis  ediderit.. 

Alia  supradictis  adjicere  non  foret  difficile,  quae  confirmarent  in¬ 
stinctum  in  ipsis  animantibus  intellectu  temperari  j  at  de  hominis, 
instinctu  inquirere  potius  animo  est  propositum. 

In  ipso  homine  perspectus  ,  maxime  simplex  observatur  in¬ 
stinctus  in  infantia.  Antequam  infans  rationes  sibi  compara¬ 
verit  ad  instinctum  inhibendum  ,  et  memoriam  factis  locupletave¬ 
rit,  nullum  temporis  intervallum  relinquit  inter  appetentiae  percep¬ 
tionem  et  actuum  quibus  expleri  debet  exsecutionem.  Hic  tum,  quoad 
modum  vivendi ,  vere  caeleris  animantibus  accedimus  j  vivimusque 
ut  aiunt  ,.  vita  vegetativa. 


(i)  Trahe  de  Phjsiologie ,  p,  137. 

Sensim  vero  et  pedetentim  intellectus  exercitio  ac  evolutione  ratio¬ 
nes  acquirimus  cur  viscerum  suggestionibus  refragemur. 

Instinctus  decrescere  pergit  ea  ratione  qua  mentis  facultates  ,  ob 
continuam  exercitationem  ,  extenduntur.  Et  animadversum  est  ho¬ 
mines  quibus  hae  facultates  strenue  ac  diu  fuerunt  excultae ,  longe 
diutius  impulsionibus  instinetivis  resistere  quam  vulgam  plebem. 
Illi  magnanima  fortiaque  edunt  facta,  quorum  vel  ideam  non  capiunt 
sylvicolae ,  incultique  homines.  Confirmantur  illa  in  calamitatibus  pu¬ 
blicis  ,  in  durissimis  temporibus ,  et  in  praeliis  ,  ubi  plebecula  et  in¬ 
fimi  milites  faedissimis  indulgent  cupidinibus  ,  infandaque  perpetrant 
scelera  ,  et  viri  literati  e  contra  ac  liberaliter  educati  heroica  animi 
excelsitate  ,  atque  sublimi  sui  innotescunt  abnegatione.  Unis  ratio 
subigitur.  Brutorum  ad  instar,  vocem  unice  turpissimarum  sequun¬ 
tur  libidinum.  Alteris  triumphat  intelligentia.  Urgentissimas  in¬ 
stinctus  sollicitationes  comprimunt ,  ac  mortem  virtutemque  explen¬ 
dis  praeferunt  appetentiis,  si  natura  ab  iliis  abhorret. 

Facultas  illa  viscerum  appetentiis  resistendi  a.  magna  origanorum 
intra-cephalicorum  pendet  evolutione;  verum  haec  praerogativa  mi¬ 
nimo  hominum  numero  est  data.  Plerique  tandem  instinctus  voci 
©bediunt,  et  qui  resistere  valent  ,  magno  virtutem  solvunt  pretio  j 
nam  viscera  quorum  appetentiae  urgent ,  cerebrum  incitare  non  de¬ 
sinunt,.  et  si  illis  non  satisfiat,  instat  organorum  destructio.  Sic  ho¬ 
mines  rari  ad  mortem  usque  famem  explendi  necessitati  obstetisse 
feruntur.  Stomachi  inflammatio  et  formidanda  quae  hunc  morbum 
stipant  symptomata  sat  testabantur  illos  non  sine  immanibus  dolo¬ 
ribus  instinctum  compressisse. 

Organorum  conditio  y  mutationesque  omnes  quas  illorum  textus 

ex  sensationibus  instinctivis  experitur  et  animi  pathemata  etiam  in 
operationes  centri  relationis  praevalide  influunt.  Et  quidem  externa¬ 
rum  rerum  impressiones  semper  modificantur  ex  conditione  vis¬ 
cerum  praesenti ;  nam  sensationes  superficiebus  sensuum  externorum 
impressae ,  ac  cerebro  ope  nervorum  translatae ,  in  ipso  cerebro  non 
subsistunt;  propagantur  fulgure  rapidius  in  reliquum  nervorum  re¬ 
lationis  systema,  visceribus  dispertitum,  et  tantum  post  sensationes 
secundarias  in  hisce  perceptas  ,  cerebrum  reactionem  suam  determi¬ 
nat.  Hanc  propositionem  ex  qua  lucidissimae  manant  consecutiones 
physiologicae  omnibus  numeris  dilucidavit  cel.  Broussais  (i).  Ex  hisce 
explicaxfi  possunt  sensationum  et  idearum  modificationes  variae  ,  licet 
ab  eisdem  nascantur  rebus  externis.  Tui^gentibus  vi  vitali  genera¬ 
tionis  organis  ,  mentis  cogitatio  illorum  influxu  quasi  abrepta  ,  con- 
tinub  in  objectum  quod  appetentiam  explere  valet,  convertetur  :  se¬ 
data  vero  genitalium  appetentia  ipsum  illud  objectum  paulisper  ante 
tam  cupide  appetitum,  cui  erat  voluptati,  mox  taedio  erit  et  fas¬ 
tidio.  Probant  sane  haec  cerebrum  per  se  solum  non  judicax^e,  sed  et 
ad  viscerum  consilia  referxfi  sensationes  externas. 

Ideae  ab  alimentis  excitatae  vaifias  acquirunt  formas  pi’out  stoma¬ 
chus  vacuus  aut  cibo  est  repletus.  Nemo  haec  in  se  non  experitur. 

Eo  magis  adulterantur  ideae  quo  res  quae  mentem  occupat  proxi¬ 
miori  relatione  cum  viscerum  appetentiis  vincitur.  Si  autem  impres¬ 
siones  factae  fuerint  ab  aliis  i’ebus  quibuscum  organa  nullam  habere 
relationem  videntur  ,  xxon  minus  illas  sensationes  totum  percurrere 


(i)  Examen  des  Doetrines ,  prop  xr,  et  Traite  de  Phys, ,  p.  160, 

systema  nervosam  ex  analogia  confirmari  potest  j  quippe  simili  sem- 
per  modo  transferri  impressiones  rerum  externarum  ratio  dictat.  Ve¬ 
rum  in  liis  casibus,  visceribus  nihilo  egentibus,  sensationes  secundariae 
non  percipiuntur,  nec  ergo  ideae  adulterantur. 

De  Modificationibus  quas  Instinctui  imprimunt 
cetas  et  organorum  conditio  pathologica . 

Quum  instinctus  phaenomena  consequantur  ex  ipsa  organorum  struc¬ 
tura  ,  liquet  illa  phaenomena  semper  debere  sequi  mutationes  omnes 
quas  nostra  subeunt  organa.  Hae  autem  mutationes  e  duplici  oriuntur 
fonte  :  i.°  ex  lege  divina  quae  materiei  organicae  perpetuum  regit 
motum,  animantium  organa  continuo  componuntur  et  decomponun- 
tur ;  adeo  ut  ne  vel  duobus  vitae  momentis  organorum  compositio 
sit  eadem,  unde  s  equitur  instincti  vas  sensationes  et  animi  adfectiones 
continuo  modificari.  2.°  Ex  aberratione  accidentali  motuum  organi¬ 
corum  ,  turbata  oeconomiae  animalis  harmonia ,  organorum  compositio 
quoque  varias  subit  mutationes  quae  in  instinctum  et  animi  refun¬ 
duntur  pathemata.  Status  est  morbidus. 

Seorsum  spectemus  instinctus  mutationes  ex  uno  alteroque  fonte 
manantes.  Cuique  aetati  suae  sunt  animi  proclivitates  et  instinctivae 
sensationes  propriae. 

Chaque  age  a  ses  plaisirs  ,  son  esprit  et  ses  mceurs. 

Boileau. 

observarunt  philosophi  $  ast  non  dedecet  eorum  quae  docuit  homi¬ 
num  observatio  cognoscere  causas  physiologicas. 

A.d  motus  et  exercitationes  musculares  impulsu  naturali  dispo- 

nuntur  infantes  et  juniora  animantia.  Ratio  est  qua  utitur  natura 
ad  evolvenda  illorum  organa.  Veram  ex  musculorum  exercitio  capiunt 
voluptatem  ,  qua  si  orbentur  ,  in  discrimen  venit  valetudo.  Quo  ma- 
'gis  vero  aetate  maturescit  homo  ,  eo  minus  ad  musculorum  exerci¬ 
tationes  fit  habilis.  Senex  quietem  diligit ,  motibusque  muscularibus 
adversatur,  perinde  ac  si  natura  sensim  sine  sensu  nos  ad  quietem 
et  inertiam  absolutam,  quibus  supremo  vitae  die  fruemur,  ducere  vellet. 

Quae  animi  pathemata  pueri  norunt,  vividiora  observantur  quam 
in  adultis ;  facilius  irritantur ;  organorum  appetentiis  minus  diu 
resistunt ;  imbecillitatis  suae  conscii ,  metu  ex  minima  causa  percel¬ 
luntur  5  juvenes  vero  adulti,  sensu  virium  suarum  freti,  puerculis 
temere  obviam  eunt ;  senes  autem  meticulosi  ,  timidique,  infantibus 
hoc  respectu  proxime  accedunt :  his  vires  nondum  comparatae ,  illos 
jam  deserunt.  Utrique  sensu  instincti vo  de  infirmitate  sua  fiunt 
certiores. 

Differentiae  quae  ad  res  spectant  physicas  ,  appetentiis  satisfaciendo 
destinatas ,  licet  minus  sensibiles ,  in  diversa  tamen  aetate ,  revera 
locum  obtinent.  Amor  circa  easdem  res,  aetatis  progressu  in  odium 
quandoque  vertitur  ,  converso  organorum  instinctu.  Tantus  mihi 
puero  erat  brassicae  crispae  horror ,  ut  solo  adspectu  nausearem ;  nunc 
vero  cibus  est  gratus.  Unde  haec,  nisi  a  mutato  stomachi  instinctu? 

Mutationes  instinctivae  in  statu  pathologico  observandae  ,  multo 
sunt  notabiliores  quam  praecedentes.  Nascuntur  ex  omnibus  viscerum 
conditionibus  quae  simplicissimam  irritationem  inter  et  ipsam  orga¬ 
norum  destructionem  intercedunt. 

Indoles  quae  ex  affectionibus  componitur  animi,  adeo  exinde  mu¬ 
tari  potest ,  ut  naturali  quandoque  oppositum  acquiramus  ingenium. 

Si  ventriculus  leviter  irritetur  substantiis  sensui  interno  gratis ,  vino 
v.  g.  animi  mutari  inclinationes  fere  nullus  in  se  non  est  expertus; 
acuit  saepe  ingenium  ebrietas ,  conciliat  audaciam; 

Operta  recludit  : 

Spes  jubet  esse  ratas  :  in  praelia  trudit  inermem. 

FIor.  ep.  5  ,  lib.  i. 

Quod  si  ventriculi  irritatio  in  veram  transeat  inflammationem  , 
hujus  visceris  suggestiones  mox  aliorsum  inclinabuntur.  iEger  in 
iram  praeceps  minima  causa  effervescit ;  respuit  quibus  antea  delec- 
labatur.  Quotidie  haec  observari  possunt  in  gastritide  et  gastro-ente- 
ritide  praecipue  acuta  :  his  morbis  laborantes  non  raro  aegre  ferunt 
quos  ante  diligebant  ,  imo  quandoque  repudiant  quamdiu  durat 

morbus  ,  quo  vero  finito  ad  pristinas  redeunt  animi  adfectiones. 

. 

Iracundia  in  plurimis  ad  arbitrium  cieri  potest,  certo  gradu  irri¬ 
tationis  in  mucosa  gastro-intestinali  excitato,  vel  et  sedari  potu  an- 

r  •  ,  .  •  *»  '* 

tiphlogislico  irritationem  placante. 

Inflammationes  viscerum  chronicae  semper  etiam  insignes  ingenio 
imprimunt  mutationes,  et  cuique  organo  inflammato  indolis  respon¬ 
dere  modificationem  diversam  morborum  probat  observatio.  Phthy- 
sicorum  nolae  sunt  animi  inclinationes.  Hypochondriacorum  indoles 
suis  etiam  characteribus  notatur  propriis  :  imaginatio  in  moestitiam 
prona,  ipsis  continuo  monstra  fingit;  unde  vulgo  creditur  animo  so~ 
liim  illos  aegrotare.  Attamen  non  est  malum  imaginarium  ;  revera 
existit.  Quaedam  viscera  abdominalia  in  ipso  textu  vitiari  probatur 

«a  •  g-**»  1  ^  f  :  rz  i»  i  f  1  i  i*  '  ’  t  •  i.  ^  ■  c  i »  t  y  ;  * .  - '  f*  i  c  i  iT  v,  i  ty i  un  f  IV\f| 

hoc  morbo  defunctorum  cadaveribus  apertis.  Splen,  pancreas,  hepar 
et  stomachus,  variis  vitiis  affecta  ,  structura  muiata  reperta  sunt. 
Quae  organorum  vitia  sensationes  instincti  vas  varie  mutavere ,  et 
mentis  adulterarunt  actiones. 

Sensationes  internae  quae  accessus  comitantur  hystericos  ex  organis 
pelvi  inclusis  et  praesertim  ex  utero  proficiscuntur.  Epilepticae  con¬ 
vulsiones,  tetanique  horrenda  symptomata  saepissime  ex  influxu  or¬ 
ganorum  internorum  morboso  in  centrum  cerebrale  videntur  proce¬ 
dere  j  tanquam  extensiones  instinctus  phaenomenorum  vitiosae  haberi 
possunt,  quae  in  statu  normali  quiescunt,  aut  vix  sunt  observanda. 

Sed  primas  instinctus  mutationes  e  conditione  organorum  patho¬ 
logica  oriundae,  versantur  circa  illorum  appetentias.  Sic  in  gastro¬ 
enteritide  acuta  respuunt  aegri  alimenta  solidiora,  appetuntque  refri¬ 
gerantia  liquida.  Siti  adeo  torquentur,  ut  aliquando  sui  vix  sint  com¬ 
potes  ad  cohibendos  conatus  quibus  aquam  frigidam  ex  stomachi  in¬ 
stinctu  sibi  comparent.  Instinctivas  suggestiones  saepe  ad  indicationem 
morborum  valere  probant  animantium  exempla  ,  quae  in  quaerendis 
remediis  solo  ducuntur  instinctu.  Vox  est  ipsius  naturae  ,  quae  re¬ 
media  malis  nostris  convenientia  nobis  indicat  ratione  saepe  certiori 
quam  ipsa  ars. 

Ex  animalibus  primum  medendi  rationem  acceptam  fuisse  fe¬ 
runt  (i)  j  Egyptii  secundum  Ciceronem  ,  ab  hippopotamo  venae  sec¬ 
tionem  didicerunt  ,  et  refert  Plutarchus  ex  ibide  clysterum  usum 
illos  accepisse.  Animalia  domestica,  ut  canes  et  feles,  quotidie  salutaris 
illius  instinctus  exempla  suppeditant.  Raro  non  convalescunt.  At  fa¬ 
tendum  illorum  salutaribus  appetentiis  non  oppugnari  ;  neque  illa 
vereri  ne  nimium  vires  effringantur ,  si  per  aliquot  dies  cibo  absti¬ 
neant  ,  neque  de  pravis  humoribus  abigendis  illa  disputare ;  uno 


(i)  Virey  ,  Diclionnaire  des  Sciences  medicales ,  article  Instinct . 

verbo  falsis  funestisque  medicinae  praejudiciis  canes  non  esse  obcae- 
catos,  quibus  vulgus  et  literatum  praesertim  premitur. 

In  omnibus  tamen,  ex  eodem  oi’gano  affecto,  non  eaedem  obser- 
vantur  instinctus  mutationes  j  mire  discrepant  pro  individuorum 
idiosyncrasia ,  pro  gradu  affectionis  et  pro  morbi  adjunctis.  Haec  ad¬ 
modum  manifesta  evadunt  in  stomachi  irritationibus.  Nauseis  tor¬ 
quebitur  unus ,  aut  aestuante  stomacho ,  symptomata  eminebunt  mo¬ 
ralia  ,  ut  tristitia ,  in  iram  proclivitas  in  altei’0  quietus  manebit 
ventriculus  ciborum  horrore  aut  sola  affectus  dyspepsia. 

Appetentias  multis  in  affectionibus ,  ut  et  in  gestatione  saepe  depra¬ 
vari  vulgari  constat  observatione.  Variant  non  solum  in  diversis  gra¬ 
vidis  ,  verum  etiam  apud  easdem  ,  in  diversis  praegnationibus,  pro 
variis  quibus  circumdantur  rerum  adjunctis.  Non  est  quod  singula 
ordine  pandamus.  Omnia  eodem  oriuntur  fonte  \  consequuntur  nempe 
ex  sensationibus  instinctivis  ,  abnormibus  ,  in  visceribus  a  centro 
cerebrali  perceptis. 


TANTUM. 

POSITIONES  MEDICiE 


L 

Num  medicina  humano  generi  magis  profuerit  quam  nocuerit  a 
quibusdam  philosophis  in  dubium  vocatum  fuit.  Sed  ex  quo  veram 
physiologiam  sibi  sumpsit  ducem,  magis  illam  profuturam  jure  li¬ 
cet  affirmare.  Philosophorum  hae  objectationes  in  chirurgiam  ,  certio¬ 
ribus  innixam  principiis,  nunquam  valuerunt. 

II. 

Voces  barbaras  in  scientia  medica  et  praesertim  in  materie  medica 
usitatas,  quales  sunt  :  Deobsi  ruentia ,  alterantia ,  solventia,  incras¬ 
santia  ,  similiaque  ex  sermone  medico  repudiandas  censemus;  utpote 
quae  falsas  suppeditant  ideas  et  verae  repugnant  physiologiae. 

III. 

Italorum  nova  doctrina  in  eo  tantum  congruit  cum  Franco-Gat- 
lorum  medicina  physiologica ,  quod  ambae  contendant  longe  maximam 
morborum  partem  esse  inflammationes.  Caeterum  et  theoria  et  me¬ 
dendi  ratione  magnopere  discrepant. 

IV. 

Mala  causa  morali  producta  ,  physicis  remediis  non  sanantur. 

V. 

Hirudines,  in  cerebri  meningumve  affectionibus  phlogisticis,  potius 
e  regione  venarum  jugularium  aut  in  naribus  quam  ad  tempora  sunt 
applicandae. 

VI. 

Quiira  constanter  membranam  mucosam  gastro-intestinalem  phlo- 
gosi  affectam  ,  febribus  sic  dictis  typliosis  defunctorum  demonstret 
cadaveris  autopsia,  a  stimulantibus  remediis  in  his  morbis  abstinen¬ 
dum.  Inflammationem  habere  pro  phaenomeno  secundario  illorum 
usum  legitimum  non  reddit,  quum  secundariae  inflammationes  ,  non 
secus  ac  primariae  stimulantibus  exasperentur. 

VII. 

Explicatio  causae  proximae  febrium  intermittentium  ex  concentra¬ 
tione  potentiae  nervosae  in  magnis  gangliis,  mihi  visa  hypothesis 
omni  verisimilitudine  destituta. 

VIII. 

Pleraeque  phthyses  sequuntur  ex  pulmonum  catarrhis  ,  et  pleurae 
inflammationibus  neglectis ,  aut  perversa  medela  chronicis  factis. 


Vidi  nihilque  reperi  quod  legis  Acad. 
art.  56,  adversetur . 

F.-E.  YERBEECK, 

F.  M.  h.  t.  Decanus . 

